**Handtering av Clostridioides difficile (CD)**

1. **Hensikt og omfang**

Hindre smittespreiing av Clostridioides difficile (CD)til bebuarar, personale og miljø.

Avgrense førekomst av CD-enteritt/diaré.

1. **Ansvar:**

Leiar for institusjonen er ansvarleg for at prosedyren er gjort kjend og blir følgt.

Tilsette på sjukeheimen har ansvar for å holde seg fagleg oppdatert og være kjend med prosedyren.

1. **Framgangsmåte**

CD er ein vanleg årsak til enteritt/diaré som følgje av antibiotikabehandling. Bakterien dannar sporar som kan overleve i månadsvis i miljøet. Smittemåten er kontaktsmitte via utstyr, hender og miljø. . Infeksjonen debuterer vanlegvis 4-8 dagar etter avslutta antibiotikabehandling, men kan og opptre så seint som 6-8 veker etter antibiotikakur. Heilt unntaksvis kan pasientar som ikkje har brukt antibiotika nyleg få CD-infeksjon.

Eldre og skrøpelege er spesielt utsette for alvorleg forløp.

**Smitteverntiltak i helseinstitusjon:**

* Eige rom og bad dersom dette er mogleg
* Så lenge bebuar har diaré (>/= 3 lause/vasstynne avføringar per døgn) bør bebuar være på rommet etter kontaktsmitteregime. Smittefrakk og hanskar skal nyttast i stell.
* Det må utvisast skjønn ved alvorleg demens, vandringstrang og liknande. Tvangsisolering er ikkje lovleg, og ein skal alltid foreta ei risikovurdering
* Dagleg reinhald og desinfeksjon av alle kontaktpunkt (dørhandtak, kraner, sengegjerder m.m.),med sporedrepande middel (Perasafe® eller LifeClean®) så lenge det er behov for kontaktsmitteregime. Ved flekkdesinfeksjon nyttar ein same sporedrepande middel.
* Ved kontakt med diaré er handvask med såpe og vatn anbefalt framfor desinfeksjonssprit
* Dersom hanskar er nytta er truleg både handdesinfeksjon og handvask egna som metode for handhygiene ved både kjent og mistenkt smitte
* 24 timar etter siste diaré skal isoleringa avsluttast

**Råd i forhold til diagnostikk og behandling**

* Prøvetaking ved mistanke om CD-enteritt: Avføringsprøve til CD-PCR
* Det er vanlegvis ikkje indikasjon for gjentakande analyse då testen vil kunne vere positiv i lang tid etter gjennomgått infeksjon
* Sjukeheimslege/institusjonslege vurderer om pågåande AB-behandling skal avsluttast. Ved mild infeksjon er kan det vere nok å avslutte pågåande antibiotikabehandling. Moderat eller alvorleg infeksjon skal behandlast med eit antibiotikum med effekt mot CD – [sjå nasjonal fagleg retningslinje/antibiotika i primærhelsetjenesten.](https://www.helsedirektoratet.no/retningslinjer/antibiotika-i-primaerhelsetjenesten/mage-tarm-infeksjoner#behandling-andre-0-60549f32-1d1c-4d0f-9b08-be452541b7c4-0)
1. **Referansar**

[Smittevernveilederen FHI: Clostridioides difficile - veileder for helsepersonell](https://www.fhi.no/nettpub/smittevernveilederen/sykdommer-a-a/clostridium-difficile-infeksjon/)

[Isoleringsveilederen FHI](https://www.fhi.no/publ/eldre/isoleringsveilederen/)

[Antibiotika i primærhelsetjenesten, Helsedirektoratet](https://www.helsedirektoratet.no/retningslinjer/antibiotika-i-primaerhelsetjenesten)